Na idealnega partnerja se je potrebno pripraviti

Iskanje življenjskega sopotnika se začne pri tebi. Če želiš vedeti, kakšna oseba ti ustreza in je zate najboljša, potem moraš najprej dobro poznati sebe.

Sliši se zelo čudno, saj vsi nekako domnevamo, da sami sebe že dobro poznamo, vendar v večini primerov ni tako. Začni takole:

Veš, kaj ti je na sebi všeč, česa ne maraš, v čem si dober/a in v čem slab/a?

Bi znal/a odgovoriti na vprašanje, kaj so tvoje dobre in slabe lastnosti?

Veš, kaj želiš od svojega življenja in kaj želiš od svojega partnerja?

Ključnega pomena je, da si pri iskanju pravega partnerja najprej iskren/a do sebe. Če imaš težave pri raziskovanju samega sebe, prosi za pomoč prijatelje. Oni te velikokrat vidijo, kako se odzoveš na določene situacije, medtem ko jih ti le čutiš ali reagiraš nagonsko.

Katere veščine razviti za večje zanimanje pri potencialnih partnerjih?

Sprejemanje sebe z vsemi dobrimi in slabimi lastnostmi je dober začetek za partnersko zvezo. Če je tvoj cilj dolgotrajna zveza, potem je za njen obstoj ključno samospoštovanje in samopoznavanje, v nasprotnem primeru se ti lahko zgodi, da boš svojo “sanjsko” zvezo nevede uničil/a. Vendar je pomembno, da poslušaš tudi svoj notranji glas, kadar dobiš tisti občutek, da bi utegnilo iti nekaj narobe.

1. Določi svoje življenjske cilje

Dva človeka, ki nameravata preživeti skupaj celo življenje, se morata usklajevati pri večini, če ne že pri vseh pomembnih odločitvah. V nasprotnem primeru lahko naletiš na veliko oviro, ki je morda s partnerjem ne bosta mogla uskladiti in vajina zveza lahko propade, četudi se ujameta na vseh ostalih področjih.

Poskušaj biti odkrit/a o ciljih in govoriti o njih s svojim partnerjem. V nadaljevanju navajamo nekaj vprašanj, ki ti lahko pomagajo ugotoviti ali sta s partnerjem resnično za skupaj.

Želiva imeti otroke?

Kje želiva živeti?

Želiva delati ali skrbeti za dom, želiva oboje?

Kaj želiva doseči, preden umreva?

Kakšen način življenja želiva?

2. Uči se iz svojih preteklih izkušenj

Na podlagi prejšnjih partnerjev lahko določiš, kaj si želiš pri sedanjem partnerju in na čem moraš delati, da izboljšaš trenutni odnos. Spodaj je nekaj vprašanj, ki ti bodo pomagala pri raziskovanju preteklih razmerij, in implementacijo na sedanjo situacijo:

Kaj ti je bilo všeč pri prejšnjih partnerjih?

V čem si užival/a s prejšnjim partnerjem?

V čem se s partnerjem nista strinjala?

V čem si kritiziral/a svojega partnerja?

Zakaj je tvoj partner kritiziral tebe?

Zakaj je zveza razpadla?

3. Ko začenjaš novo zvezo, veliko sprašuj

Pozanimaj se, kaj je potencialnemu partnerju všeč na tebi, kaj so njegovi življenjski cilji, hobiji, celo najljubša hrana lahko vpliva na tvojo odločitev, zato se ne boj vprašati česarkoli. Na začetku je smiselno, da se dotakneta vseh vidikov življenja, saj boš le tako najučinkoviteje ločil/a zrno od plevela.

Kupidovi nasveti: Ko iščeš pravo ljubezen …

Če boš iskal/a partnerja preko spleta, je tvoje delo nekoliko olajšano, saj lahko veliko prebereš že na profilu uporabnika. Hkrati si lahko izbereš uporabnike, ki ustrezajo le tvojim hobijem, zahtevam po videzu, namenu uporabe portala, starosti, izobrazbi, …

Da se razumemo, ta vprašanja niso obvezna, da jih vprašaš na prvem zmenku, saj lahko odvrnejo tvojo simpatijo, vendar pa bodo s časom prišla na vrsto in se bosta morala o njih pogovoriti, idealno, da pridejo na jedilnik že v prvih šestih mesecih razmerja.

Pa srečno!